Astudiaeth Achos: Dyfodol Cadarnhaol

Yn unol â fframwaith y rhaglen Dyfodol Cadarnhaol, roedd Ysgol Gyfun Abertyleri wedi nodi unigolyn ifanc a oedd yn wynebu risg o gael ei wahardd yn barhaol o'r ysgol.

Roedd yr unigolyn hwn, y cyfeirir ato fel DD, wedi bod yn ymddwyn yn wrthgymdeithasol yn y gymuned leol ac wedi derbyn sawl rhybudd gan yr heddlu.

Roedd DD ar fin ymuno â'r system cyfiawnder ieuenctid.

Ym mis Medi, dechreuodd DD gymryd rhan yn y rhaglen Dyfodol Cadarnhaol fel darpariaeth addysgol amgen, gan ymuno â grŵp o saith unigolyn ifanc arall. Neilltuwyd yr wythnosau cyntaf i weithgareddau adeiladu tîm ac ymgynghoriadau gyda'r nod o adnabod anghenion penodol DD.

Yn seiliedig ar yr asesiadau hyn, datblygwyd rhaglen waith wedi'i theilwra. Chwaraeodd celf ran arwyddocaol yn eu cwricwlwm addysgol, a mynegodd y grŵp awydd i greu gwaith celf cymunedol.

O ganlyniad, cynlluniwyd murlun ar gyfer safle bws lleol, gyda'r dref gyfan yn cymryd rhan mewn ymgynghoriadau i gydnabod arwyr lleol.

Fe wnaeth DD nodi’r ymladdwr crefftau ymladd cymysg lleol, Jack Shore, sydd ar hyn o bryd yn ymladd yn y sefydliad rhyngwladol UFC, fel ei arwr.

Mae DD yn aml yn chwarae fel Jack Shore yn y gêm fideo UFC 5, ac mae'r ymladdwr wedi cael dylanwad sylweddol ar fywyd DD.

Cafodd DD gyfle i gwrdd â'i arwr yn ystod digwyddiad i'r wasg ar gyfer y murlun, a gyfrannodd at wella ei ymddygiad. Ers hynny mae wedi dechrau mynd i grwpiau ieuenctid lleol yn rheolaidd.

Mae DD bellach yn cymryd rhan yn aml yn y clwb ieuenctid, ac yn cyfrannu at waith trefnu amrywiaeth o weithgareddau gwaith ieuenctid.